Заплатите в IT сектора са рекордни, но Румен Радев и Бойко Борисов вземат в пъти повече - sliven-news.com
начало България и света Бизнес Заплатите в IT сектора са рекордни, но Румен Радев и Бойко Борисов...
Средната работна заплата в IT сектора в България прескочи границата от 3000 лева, което се случва за пръв път в историята. Става въпрос за последното тримесечие на миналата година, когато средното възнаграждение в сектора е станало 3090 лева, показват данните на НСИ, цитирани от в. „24 часа“.
За сравнение преди година по същото време средната заплата е 2788, т.е. сега има увеличение с почти 11%. Но средната брутна заплата в България се е покачила с 12% – от 1171 лв. в края на 2018 година до 1313 лв. в края на миналата година.
Според данните на НСИ управляващите получават почти 10-процентно увеличение на заплатите в сравнение с предното тримесечие. За основа на изчисленията на техните възнаграждения служи средното заплащане в обществения сектор през последния месец на предходното тримесечие. През декември 2019 г. средната заплата в обществения сектор у нас е била 1416 лв., а през септември – 1291 лв. Разликата е 9,6%.
Председателят на Народното събрание получава по закон с 50% отгоре върху тази заплата, същото се полага и на премиера. Тоест Цвета Караянчева и Бойко Борисов ще се разписват минимум срещу 6372 лв. Това е сумата без добавките за прослужено време, които за тази категория наети са по 1,6% за всяка година трудов стаж.
Най-висока номинална заплата в страната обаче взема президентът – сумата е равна на две депутатски заплати. Според данните на НСИ, Радев вече трябва да се разписва срещу минимум 8456 лв. Към това трябва да се добавят също по 1,6% за всяка прослужена година и така президентската брутна заплата минава 12 хил. лева.
Други сфери на дейност, в които средните заплати са най-високи, са енергетиката с 2161 лв. и финансите и застраховането с 2155 лв. В туризма, в който традиционно плащат най-малко на служителите си, през четвъртото тримесечие на 2019 г. средната заплата е достигнала 766 лв.
ИЗТОЧНИКActualno
предишна статияШофьор отказа да спре за проверка, мястото не му било удобно
Следваща статияЗапочнаха премахването на незаконни гаражи в кварталите „Сини камъни“, „Българка“ и „Дружба“
Негодно месо стигнало до магазините като кайма, кюфтета и кебапчета